دوخسانایکینجى درس
فعللر (21)
فعللرده بیتیشن شخص عوضلیکلرى (فعلده شخص آنلاییشى):
3. ایکینجى شخص تک:
بیتیشن شخص عوضلیکلرینین ایکینجى شخص تکینین اساس علامتى "ن" دیر کى، آشاغیداکى شکیلده ایشلهنر:
1. شهودى کئچمیش و شرط (یازسا) فورماسیندا یالنیز "ن" ایشلهنر: قالدین، گلدین، گلسن، گؤرسن.
2. فعلین نقلى کئچمیش، ایندیکى زامان، قطعى و غیر قطعى گلهجک زامانى، لازیم (یازاسى)، التزام- آرزى (گرک یازام) و واجیب (یازمالى) شکیللرینده "سان-سن" اولار:
الف) نقلى کئچمیش: یازمیشسان، گؤرموشسن
ب)ایندیکى زامان: یازیرسان، گؤرورسن
ج) قطعى گلهجک زامان: یازاجاقسان، گؤرهجکسن
د) غیر قطعى گلهجک زامان: یازارسان، گؤرَرسن
ه) لازیم شکیل: یازاسیسان، گؤرهسیسن
و) التزام- آرزى شکیلى: گرک یازاسان، گرک گؤرهسن
ز) واجیب شکیل: یازمالیسان، گؤرمهلیسن
azb_Arab azb_Arab prs_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab